Llagostera Ràdio - L'Rt puja a 0,97 i el risc de rebrot a 185, amb 60 ingressats menys i 9 crítics menys\nL'Rt puja a 0,97 i el risc de rebrot a 185, amb 60 ingressats menys i 9 crítics menys\nArticle Anterior L'ACA augmentarà la producció de 13 estacions de regeneració d'aigua depurada a la Costa Brava\nSegüent Article El Departament de Salut presenta una guia clínica per tractar la covid persistent\nLa velocitat de propagació de la covid-19 a Catalunya, l'Rt puja dues centèsimes i se situa en 0,97. El risc de rebrot també puja, ho fa 5 punts, fins a 185, segons el darrer balanç del Departament de Salut.\nEn paral·lel, la incidència a 14 dies es manté pràcticament estable i passa de 193,06 a 193,12.\nS'han declarat 1.394 nous casos confirmats per PCR o test d'antígens (TA), amb un total acumulat de 535.215 casos. El 4,70% de les proves de la darrera setmana ha donat positiu.\nS'ha informat de 12 noves morts i el total és de 21.057 en tota la pandèmia. Hi ha 1.439 pacients ingressats als hospitals, 60 menys, i 423 persones a l'UCI, 9 crítics menys que fa 24 hores.\nAl conjunt de Catalunya ja hi ha 653.518 vacunats amb la primera dosi (+878) i 253.496 amb la segona (+5.549).\nA la regió sanitària de Girona, els casos confirmats per PCR i TA acumulats són 58.860 (+123) i pugen a 62.055 si es tenen en compte totes les proves. Des de l'inici de la pandèmia han mort 1.971 persones, la mateixa xifra que en les últimes hores.\nHi ha 67.605 vacunats de la primera dosi, 92 més, i 25.558 de la segona, 1.123 més.\nEl risc de rebrot puja 17 punts, fins a 171. L'Rt puja vuit centèsimes i se situa en 0,94, mentre que en l'interval anterior era de 0,91. La taxa de confirmats per PCR i TA és de 79 per cada 100.000 habitants i la incidència a 14 dies és de 179 (215 en l'interval anterior). El 4,97% de les proves dona positiu.\nHi ha 186 pacients ingressats actualment, nou menys que fa 24 hores.


Miquel Fernández, el millor dels millors, guanya 'Tu cara me suena'\nLucía Gil ha sigut la sorpresa a l'enfilar-se al segon lloc, mentre que els altres dos grans favorits, Fran Dieli i Diana Navarro, han quedat tercer i quarta\nBarcelona - Dissabte, 03/03/2018 | Actualitzat el 05/03/2018 a les 14:58 CET\nJa tenia el rècord de ser el concursant que més gales havia guanyat a Tu cara me suena, mirava el concurs sempre des de la part més alta del marcador, però a la final era el públic el que votava i encara que sempre, sobretot des d'aquell emocionant Salvador Sobral, havia caigut rendit als seus peus, podia passar qualsevol cosa. Però amb la seva brillant interpretació d'El patio, en la pell de Pablo López, una història de desamor, Miquel Fernández ha comprovat que la seva amb el públic és d'amor del bo. Un 48% dels vots l'han fet guanyador d'aquesta sisena edició.\nI la prova que podia passar qualsevol cosa és que el segon lloc se l'ha emportat Lucía Gil, la benjamina, amb 19 anyets, que sempre ho havia donat tot, malgrat tocar-li les coreografies més complexes, sense deixar mai de somriure. L'excel·lent Bonnie Tyler i el seu Total eclipse of the earth, que ha ofert en la final, ha sigut en part la culpable d'aquest 28% dels vots.\nLucía Gil, com a Madonna. / EL PERIÓDICO\nUna gran sorpresa, com ho ha sigut que Fran Dieli, que trepitjava últimament els talons a Fernández, quedés en tercer lloc, amb el 26%, tot i compondre sobre l'escenari un fantàstic Michael Jackson, cantant Earth song. O, encara més increïble, que Diana Navarro, que els seguia de prop, no passés, amb la seva arriscada imitació d'Antonio Molina i el seu Adiós mi España, ni tan sols la línia dels tres primers finalistes i quedés quarta.\nEls altres dos finalistes (per primera vegada en la història del programa eren sis, a l'empatar-ne dos) es podia esperar que quedessin en cinquè o sisè lloc, encara que han afrontat la final amb diferent ànim. Raúl Pérez (cinquè) ha buscat demostrar, amb la dificultat del Soñar contigo de Zenet, que ho podia fer molt bé, mentre que Pepa Aniorte, sempre deliciosa, s'ha acontentat amb complir el somni de ser un dia la cantant d'Efecto mariposa al costat del seu adorat Javier Ojeda, interpretant No me crees.\nGuanyador... a la seva manera\nLa resta de concursants, que ja no competien, han mostrat que no per ser els últims no són bons. Sinó que simplement no són els millors dels millors. Com Lucía Jiménez, que ha sigut una sensual Madonna amb el seu Sooner or later, i La Terremoto de Alcorcón, que s'ha convertit en una simpàtica Barbra Streisand al costat de Cristóbal Garrido (finalista de Tu cara no me suena todavía), com a Donna Summer, cantant No more tears .\nFran Dieli, com a Michael Jackson / EL PERIÓDICO\nEncara que per a sorpresa, la de David Amor, l'encarregat de posar l'humor i mereixedor dels 4 de puntuació, que va interpretar un My way de Frank Sinatra que va deixar impressionat el personal: "Soc guanyador a la meva maneeeeera", acabava la seva actuació en un discurset en què explicava el seu pas pel programa que va arrencar l'ovació del públic i les llàgrimes entre els seus companys.\nPerò qui no va guanyar a la seva manera, sinó a la millor de les maneres va ser Miquel Fernández. "Tant és el que passi. El que sé és que el que ha passat ha sigut bo, positiu i per sumar", deia en un vídeo previ. Per exemple, que molts hagin descobert que a més d'actor és cantant i que li hagi despertat el cuquet de treure un single, compost amb l'ajuda de Ruth Lorenzo i Miquel Salas.\nQui també treu single, per cert, és Luz Casal, segons ha anunciat en el concurs, al qual ha anat per presenciar com Roko, la guanyadora de la segona edició de Tu cara me suena, feia una emocionada imitació de la gallega. La guinda d'una final competida i de nivell.\nTemes: Concursos TV Tu cara me suena Antena 3


L'ONU vol que Espanya actuï contra l'especulació immobiliària - Efe\nEl Periódico 19/02/08\nEl setge immobiliari, la falta de vivendes de protecció social, el deficient mercat de lloguer\ni les nombroses finques buides són altres obstacles a superar a Espanya.\nEl relator de l'ONU Miloon Kothari va instar ahir Espanya a adoptar mesures contra l'especulació immobiliària, ja que en cas contrari, va advertir, serà impossible aplicar les lleis i compromisos adoptats pels Governs central i autonòmics per promoure l'accés a la vivenda.\nKothari va avançar a Barcelona algunes de les conclusions i recomanacions que inclou en el seu informe sobre la situació de la vivenda a Espanya, que presentarà oficialment el dia 10 de març a Ginebra.\nEntre el novembre i el desembre del 2006, el relator de les Nacions Unides va visitar nou ciutats espanyoles (Madrid, Bilbao, Sant Sebastià, Almeria, El Ejido, Roquetas de Mar, Sevilla, Barcelona i Saragossa) per conèixer de primera mà la creixent proble- màtica de l'accés a la vivenda.\nUn dels problemes existents des de fa anys, va explicar Kothari, és l'"especulació incontrolada", que ha derivat en casos de corrupció i de marginació dels sectors més desafavorits, com dones, immigrants, joves i gent gran.\nEl setge immobiliari, la falta de vivendes de protecció social, el deficient mercat de lloguer i les nombroses finques buides són altres obstacles a superar a Espanya.


Friki Attack: d’abril 2018\nAquests dies han estrenat Ready Player One als cinemes. A hores d’ara encara no l’he vist. Com podeu veure en aquest post Friki Attack: Ready player one que vaig publicar l’any 2012, no em guanyaré la vida com a profeta... o si. Ha arribat l’hora de comprovar-ho.\nJa fa gairebé 6 anys que vaig llegir Ready Player One, la novel·la de Ernest Cline,... és increible com el temps passa volant... M’ha fet molta gràcia rellegir aquell post. Vaig a auto-analitzar-me. En aquell post ja avançava la possibilitat d’un futur film, a la secció “La futura pel·lícula”:\n“La futura pel·lícula\nAbans inclús de que sortís a la venta ja se n'ha venut els drets per a fer-ne una pel·lícula a la Warner Bross. I és que l'argument del llibre és molt adequat per a fer un blockbuster. No obstant això, veig bastant difícil que l'arribem a veure algun dia. Almenys una adaptació fidel al que és la novel·la.”\nCom veieu, no l’encertat. Al final l’han fet. Ara falta veure si és una adaptació fidel o no.\n“ I és que l'acció es situa en un món virtual en el qual gairebé tot és possible. Un film així seria molt ambiciós en l'aspecte dels efectes especials, però no impossible. Avui en dia aquest és un tema bastant superat. “\nEfectivament al final ha estat un film ambiciós. Nomès pel fet que el director ha estat, ni més ni menys, que l’Steven Spielberg. Ara bé, desconec el nivell d’implicació del director. És un projecte personal o un encàrrec per sortir del pas?\n“El problema més aviat rau en que molts dels elements que s'haurien de plasmar en el món virtual tenen copyrights i pertanyen a diferents propietaris. Per exemple, naus de Star Wars, i en general, elements de múltiples pel·lícules i sèries de TV i manga. En un film segur que aquest ample ventall quedaria molt limitat.”\nA risc d’equivocar-me, això segueix vigent. Ara bé, ningú com Spielberg té accés a tants recursos propis i d’amics. De fet, es veu que es va negar a que apareguessin referències a les seves pròpies pel·lícules. Tot i així, no li van fer cas i l’equip d’efectes especials li va colar algun element dels seus films.\n“Un altre aspecte a tenir en compte és la obscuritat d'alguns elements frikis. Hi ha molts elements que el públic en general desconeixeria. Si és volgués fer un film més obert al gran públic s'hauria d'atenuar, fer-ho més light i més accessible. I això probablement trauria gràcia al resultat final.”\nTinc curiositat per veure com han resolt això. Fa tant de temps que vaig llegir la novel·la que no recordo els detalls... Dit això, no hi ha ningú com Spielberg per a fer un film accessible a tothom.\n“Però un element a favor és que el tema de la nostàlgia 80entera està de moda. Films com ara "Super 8" o "Los mercenarios" ho demostren.”\nI 6 anys desprès, la nostàgia 80entera segueix de moda. En aquests anys han estat explotant aquest recurs. “Stranger Things”, “IT” sense anar més lluny. Si vols tenir èxit, situa la teva pel·lícula en els anys 80 i probablement ho petaràs\n“Qui sap si la Warner farà un nyap per sortir del pas o hi invertirà prou recursos i esforços per a fer una trilogia impressionant.”\nCom a mínim, un nyap no és. La marca de qualitat de l’Spielberg ho avala. Recursos i esforços els han destinat. Ara, sense haver vist el film encara, diria que no té pinta de trilogia. Però ja us he dit que no soc un bon clarivident, potser m’equivoco...\nPublicat per ciwoc a 12:12:00 1 comentari:\nTranscorrien els anys de la transició espanyola. Per a posar-vos en context, només hi havia un parell d’emisores de TV, la 1a i la que, llavors anomenaven UHF, o sigui la 2. En aquells temps, les grans produccions de Hollywood no arribaven a la petita pantalla tan ràpidament com ara. (Ja semblo un “abuelete” explicant batalletes...). Per exemple, una producció com Star Wars, que es va estrenar als cinemes l’any 1977 no es va poder veure per la TV fins molts anys desprès. La TV quedava relegada a produccions de sèrie B dels anys 60 en blanc i negre, o com a molt dels anys 70. Ja en aquells temps, m’agradava el cinema de Ciència Ficció, la Fantasia i el Terror. I això vol dir que, qualsevol pel·lícula d’aquest gènere, per dolenta que fos, cridava la meva atenció.\nEn aquestes circumstàncies, un programa debat brillava amb llum pròpia en el panorama televisiu. Un programa polèmic, en el qual es començaven a parlar de temes que fins aleshores havien estat prohibits. Es deia “La clave”. El feien cada divendres per la nit a la 2 cadena. En cada programa tractaven un tema diferent. Jose Luis Balbin, el presentador, començava presentant el tema i a cadascun dels convidats, i una mica d’informació sobre el film que il·lustraria el tema. Aquesta introducció era breu, i donava pas al film en si. En acabar, Balbin, dirigia el debat on desenvolupaven el tema a tractar amb els tertulians convidats. Ja veieu, en principi res especial, la formula que hem pogut veure repetida fins a la sacietat des d’aleshores.\nAlguns d’aquests temes però, propiciaven la projecció de pel·lícules clàssiques de la ciència ficció i de terror, i són aquests els que m’interessaven. Així que, cada divendres era com un “sobre sorpresa” per a mi. L’entrada musical del programa ja era terrorífica de per si. Us la he penjat en aquest video per a que ho vegueu:\nEl programa va tenir varies etapes. Va ser cancel·lat per la direcció en la seva primera etapa (1976) desprès de 13 programes. Desprès, però va tornar en una segona fase fins a 1985. Any aquest, en el que va ser clausurat pel govern socialista de Felipe Gonzalez. De la llista de pel·lícules que es van emetre he destacat aquelles que més em van impactar:\nExtraterrestres Ultimátum a la Tierra (1951) de Robert Wise\nBrujería La semilla del diablo (1968) de Roman Polanski\nLa contaminación La hora final (1959) de Stanley Kramer\nGuerra fría Teléfono rojo, volamos hacia Moscú (1964)de Stanley Kubrick\nFuturo sin libros Farenheit 451 (1967) de François Truffaut\nTrasplantes Frankestein (1931) de James Whale\nLos orígenes del hombre El planeta de los simios(1967) de Franklin Schaffner\nVivir en el espacio El enigma de otro mundo (1951) de Chrstian Nyby\nVampiros Drácula (1958) de Terence Fisher\nFuturo de la humanidad La invasión de los ladrones de cuerpos (1956) de Don Siegel\nEl fin del mundo Cuando los mundos chocan (1951) de Rudolph Mate\nRearme militar Teléfono rojo, volamos hacia Moscú (1964) de Stanley Kubrick\nDarwin, otra vez El planeta de los simios (1968) de Franklin Schaffner\nEterna juventud El retrato de Dorian Gray (1946) de Albert Lewin\nAtrapados en la ingeniería genética La isla del Dr. Moreau (1977) de Don Taylor\nRecursos naturales de las profundidades Viaje al centro de la Tierra (1959) de Henry Levin\n1984, llegó el futuro Ultimátum a la Tierra (1951) de Robert Wise\nCom podeu veure, un gran recull de clàssics de la ciència ficció i el terror que vaig poder veure per primer cop gracies a “La Clave”. Del conjunt total de pel·lícules emeses, el nombre de títols d’aquest gènere no és gens representatiu, però per mi, van ser molt importants. Fins al punt que, la sintonia del programa la vaig associar definitivament a aquest gènere.\nPublicat per ciwoc a 11:24:00 1 comentari:


Donació de sang a l'escola L'Esculapi - Ràdio l'Escala\nDonació de sang a l'escola L'Esculapi\nEls alumnes de cicle superior de l’escola Escolapi organitzen una jornada de donació de sang al centre. Es farà dijous a la tarda i és oberta a pares, mares, familiars, professorat i tothom qui ho desitgi, estigui o no vinculat al centre.\nEl gimnàs de l'Escola l'Esculapi es convertirà dijous vinent a la tarda en una sala del Banc de Sang i de Teixits perquè pares, mares i qualsevol persona adulta, tingui o no tingui vinculació amb l'escola pugui participar d'aquesta iniciativa. Una proposta inèdita que va sorgir d'una visita d'un responsable del Banc de Sang i de teixits al consell escolar de l'Escola.\nAquesta iniciativa de seguida va ser rebuda amb plena responsabilitat pels alumnes que, tot i no tenir encara edat per a donar sang, son molt conscients de la importància de la donació de sang per a la societat actual.\nLa donació es farà dijous, de dues a cinc de la tarda, al gimnàs de l'escola.\nEl Far (II) 17/07/20\nProjecte d'aeròdrom a l'Escala


35è aniversari de l’Ateneu Llibertàri del Poble Sec | Ateneu Llibertari del Poble Sec\n35è aniversari de l’Ateneu Llibertàri del Poble Sec\nBenvolguts amics i amigues de l’Ateneu Llibertàri del Poble Sec.\nCom sabeu, l’Ateneu en fa trenta cinc; trenta cinc anys d’esforços i lluites per una societat més justa i llibertària, trenta tres anys durant els quals hem pogut compartir bons i mals moments, però – i això és l’important- sempre col·lectivament i en solidaritat.\nSempre hem sentit inquietud per donar suport a totes aquelles iniciatives que creiem justes i necessàries. Així s’han impulsat diferents projectes com la BBS, El Local, l’Espai Obert, l’agenda llibertària o el restaurant autogestionat “Escondite”, entre d’altres. El nexe de tots aquests projectes sempre ha estat una aposta per la cultura, l’educació, l’autogestió i totes aquelles lluites de base que aporten quelcom de qualitatiu a la vida de les persones.\nEn la present carta us volem explicar la nostra activitat recent i els nous projectes en els que treballem, per tal de demanar-vos el vostre suport inestimable.\nEls últims anys s’ha gestat una regeneración en les persones que constituyesen l’ateneu. Actualment consta de 16 persones, que per la seva dinàmica i inquietuts han anat desenvolupant i consolidant la idea de fomentar, des de l’ateneu, la pedagogia llibertària. D’aquesta manera hem anat creant una economia sustentada en diferents accions (concerts, venda de vi de Ferrer i Guàrdia, col.lectivitzacions econòmiques, actuacions infantils del grup Mimulus…) aconseguint un important coixí econòmic. Igualment hem promogut i participat en diversos esdeveniments com les jornades d’educacció llibertària al Parc de la Ciutadella, la creació d’un butlletí d’educació llibertària i entre d’altres.\nSeguint en aquesta línia és com s’ha consolidat dins de l’Ateneu el grup de pedagogia llibertària Josefa Martín Luengo, en reconeixement a la nostra amiga i mestra de l’escola llibertària Paideia (Mérida), amb trenta tres anys d’existència. Amb tot, dins l’Ateneu es consolida un Centre de Recursos Pedagògics Llibertaris, per tal de donar suport a famílies, col·lectius, professorat o projectes concrets que es vulguin posar en marxa.\nAquest any l’Ateneu fa 35 anys i volem que serveixi de pretexte per reflexionar juntes sobre la trajectoria dels Ateneus llibertaris a Barcelona des de la transsició fins avui i els seus futuribles.\nPretenem que ens impliquem, que l’aniversari serveixi de projecció i de cohessió de les persones i la feina que s’està fent i alhora passar una estoneta agradable, perquè la lluita també és plaer!\nCentre Recursos: @edullibertaria\n« Vaga general! Em perdut la por! »\nData : Octubre 14, 2012


Feliç dia del Mol!! 6:02 10/23 |\nFeliç dia del Mol!! 6:02 10/23\nPublicat el 23 Octubre 2009 per Pep Anton Vieta\nAvui, 23 d’octubre, des de les 6:02 am fins a 6:02 pm (6:02 10/23 a l’estil Nord-americà d’escriure les dates) els químics i químiques Nord-americans celebren el dia del Mol per commemorar el nombre d’Avogadro, 6.02·1023, tan important en química.\nEl dia del Mol té l’origen en un article d’un professor d’institut a la revista The Science Teacher , a principis de la dècada dels 1980’s, el qual que va proposar celebrar aquesta festa en aquesta data. Inspirat en aquest article, Maurice Oehler, en l’actualitat professor d’institut juvilat de Wisconsin, va fundar the National Mole Day Foundation (NMDF) el 15 de maig de 1991. Aquesta celebració anual consta d’una sèrie d’activitats divulgatives amb l’objectiu de motivar a la gent, i especialment als estudiants, amb la química.\nUn mol és una de les unitats base del Sistema Internacional i es defineix com la quantitat d’una substància que conté un nombre de partícules o entitats elementals igual al nombre d’àtoms contingut en 0.012 kg de l’isòtop carboni-12. Aquest nombre és igual a 6.02·1023 i es coneix com a nombre d’Avogadro. D’aquesta manera el nombre de molècules contingudes en un mol d’aigua és de 6.02·1023.\nAl voltant del concepte de mol se n’han fet molts acudits, sobretot en anglès relacionats amb la semblança entre les paraules Avogadro i abocado (alvocat), com el que podeu trobar a la referència 1 i d’altres que juguen amb la polisèmia de la paraula anglesa mole (mol i talp en català).\nI sabeu aquell que diu que diu que la música preferida d’Avogadro era el Rock’N’Mol?\nUna celebració semblant al dia del Mol americà la durem a terme a la Facultat de Ciències de la UdG el proper 13 de novembre en motiu de la diada de Sant Albert, patró de les ciències. Quan tinguem el programa de la festa ja el presentaré al bloc, ara per ara només puc avançar que enguany, a part dels experiments divulgatius de química recreativa com acostumem a fer,l’eix de la festa serà la química dels materials d’alpinisme i escalada amb una exposició i demostració d’aquesta química tan aplicada, en actual investigació i descobriment de nous materials més resistents, segurs i lleugers.\nL'entrada va ser publicada el Activitats divulgatives, Ciència i humor, Curiositats per Pep Anton Vieta. Guarda l'enllaç permanent.\n2 pensaments sobre “Feliç dia del Mol!! 6:02 10/23”\nSM el 23 Octubre 2009 a les 10:23 am va dir:\nHa ha! Que catxondos els americans. No la coneixia, aquesta.\nLaia el 23 Octubre 2009 a les 2:32 pm va dir:\nFeliç dia del mol, Pep!! Una curiositat divertida.


El debut de Joan García amb l'Espanyol\nEl jove porter va jugar tot el partit contra el Solares, a la Copa\nCarles Alcoyent Corominas | dijous, 2 de desembre del 2021, a les 19.08\nEl partit entre el Solares i l’Espanyol serà especial per a Joan García. El porter ha debutat amb el primer equip blanc-i-blau en la primera eliminatòria de la Copa del Rei. Ho ha fet encaixant dos gols, però amb el seu equip classificat per a la següent ronda.\nUn debut remullat, però inoblidable\nEl debut de Joan García amb l’equip de Vicente Moreno ha estat inesperat, sobretot per les condicions meteorològiques. La pluja que ha caigut durant tot el partit ha complicat, i molt, la feina del jove porter blanc-i-blau. Per a ell, “el moment del debut és el que tots els jugadors del planter somiem. És cert que ha sigut un partit complicat per la pluja, però si és per debutar, m’és igual la situació. Tant m’hagués fet que hagués nevat o caigut pedra”.\nGarcía, amb només 20 anys, va arribar a l’Espanyol l’any 2016 en la categoria cadet. Des d’aleshores, ha anat passant per tot el futbol base blanc-i-blau fins a consolidar-se amb l’Espanyol B. Aquesta temporada, amb el retorn de l’equip de Primera Divisió, és un dels habituals en els entrenaments del primer equip.\nDebut a Cantàbria\nJoan Garcia va jugar els primers minuts amb el primer equip de l’Espanyol


Notícia: L'exposició“A tota Pastilla”arriba a Blanes\nL'exposició“A tota Pastilla”arriba a Blanes\nAvui dilluns 7 de maig, a les 18’00 hores, s’inaugura l’exposició informativa i de prevenció del consum de drogues entre els joves “A tota Pastilla” concedida per la Diputació de Barcelona i ubicada al davant de la Biblioteca Comarcal.\nLa inauguració comptarà amb la presència de l’Alcalde de Blanes Sr. Josep Marigó i en representació de la Diputació de Barcelona la Sra.Begoña Suriol Alonso, Cap de la unitat d’Assessorament i Prevenció d’SPOTT i constarà d’una performance a càrrec de l’Associació Sociocultural Batibull conjuntament amb joves del taller de teatre de Morralla espai creatiu.\nAquesta exposició forma part del Pla de prevenció i tractament del consum de drogues entre els joves que diferents àrees de l’Ajuntament que han dut a terme durant el curs escolar 06/07 i que es troba incorporat en el Pla Educatiu d’Entorn de Blanes.\nCom activitat complementària a l’exposició el dia 21 de maig, a la sala de juntes del Pavelló d’Esports a les 7 de la tarda, s’organitza un taller de Prevenció i consum per a pares i mares d’alumnes de secundària\nL’exposició estarà oberta al públic del 7 de maig al 2 de juny. L’horari és el següent:\nMatins: de dimarts a dissabte d’11 a 14 hores.\nTardes de dimarts, dimecres i dijous de 15 a 18 hores. Divendres de 15 a 19 hores i dissabte de 16 a 20 hores.\nPer més informació i consultes: Portal Jove C/ Ample, 11. 972379329. salut@blanes.net


Un grup de manifestants rep a Urdangarin al crit de lladre a la seua arribada a l'Audiència de Palma - Diari Serpis\nUn grup de manifestants rep a Urdangarin al crit de lladre a la seua arribada a l’Audiència de Palma\nL’exduc de Palma, Iñaki Urdangarin, ha arribat aquest dimecres a l’Audiència Provincial de Palma sobre les 12:15 hores per rebre l’ordre d’ingrés a presó després de la seua condemna pel cas Nóos.\nEl marit de la infanta, que ha arribat acompanyat pel seu advocat, Mario Pascual Vives, ha sigut rebut pels crits d’alguns dels curiosos que l’esperaven a les portes de l’Audiència. Entre d’altres, s’han pogut sentir crits de “lladre”, “els Borbons als taurons” i “Borbó a la presó”.\nLa Sala Penal del Tribunal Suprem (TS) ha rebaixat en cinc mesos –fins als cinc anys i deu mesos– la condemna inicial pel cas Nóos per al marit de la infanta Cristina, Iñaki Urdangarin. L’exduc havia sigut penat amb sis anys i tres mesos de presó per l’Audiència Provincial de Palma per diversos delictes relacionats amb l’activitat d’aquesta entitat sense ànim de lucre.


A. Model de document d’informació al consumidor i usuari sobre el desistiment | Informació i educació per al consum\n← A qui li estem comprant un producte quan ho fem online?\nB. Model de formulari de desistiment →\nA. Model de document d’informació al consumidor i usuari sobre el desistiment\nTeniu dret a desistir del present contracte en un termini de 14 dies naturals sense necessitat de justificació.\nEl termini de desistiment expira al cap de 14 dies naturals del dia (1).\nPer exercir el dret de desistiment, ens heu de notificar (2) la vostra decisió de desistir del contracte a través d’una declaració inequívoca (per exemple, una carta tramesa per correu postal, fax o correu electrònic). Podeu utilitzar el model de formulari de desistiment que consta a continuació, encara que el seu ús no és obligatori (3).\nEn cas de desistiment per part vostra, us retornarem tots els pagaments rebuts de vosaltres, incloses les despeses de lliurament (amb l’excepció de les despeses addicionals resultants de la tria per part vostra d’una modalitat de lliurament diferent de la modalitat menys costosa de lliurament ordinari que oferim) sense cap demora indeguda i, en tot cas, al més tard 14 dies naturals a partir de la data en què se’ns informi de la vostra decisió de desistir del present contracte. Procedirem a efectuar aquest reemborsament fent servir el mateix mitjà de pagament utilitzat per vosaltres per a la transacció inicial, a menys que disposeu expressament el contrari; en tot cas, no incorrereu en cap despesa com a conseqüència del reemborsament (4).\nInstruccions per emplenar el model:\n(1) Inseriu una de les expressions que apareixen entre cometes a continuació:\na) en cas d’un contracte de serveis o d’un contracte per al subministrament d’aigua, gas o electricitat –quan no estiguin envasats per a la venda en un volum delimitat o en quantitats determinades–, de calefacció mitjançant sistemes urbans o de contingut digital que no es presti en un suport material: “de la formalització del contracteˮ;\nb) en cas d’un contracte de venda: “que vosaltres o un tercer indicat per vosaltres, diferent del transportista, va adquirir la possessió material dels bénsˮ;\nc) en cas d’un contracte de lliurament de múltiples béns encarregats pel consumidor i usuari en la mateixa comanda i lliurats per separat: “que vosaltres o un tercer indicat per vosaltres, diferent del transportista, va adquirir la possessió material de l’últim d’aquests bénsˮ;\nd) en cas de lliurament d’un bé compost per múltiples components o peces: “que vosaltres o un tercer indicat per vosaltres, diferent del transportista, va adquirir la possessió material de l’últim component o peçaˮ;\ne) en cas d’un contracte per al lliurament periòdic de béns durant un termini determinat: “que vosaltres o un tercer indicat per vosaltres, diferent del transportista, va adquirir la possessió material del primer d’aquests bénsˮ.\n(2) Inseriu el vostre nom, adreça completa i, si en disposeu, número de telèfon, número de fax i adreça de correu electrònic.\n(3) Si oferiu al consumidor i usuari en el vostre lloc web l’opció d’emplenar i enviar electrònicament informació relativa al seu desistiment del contracte, inseriu el text següent: “Teniu així mateix l’opció d’emplenar i enviar electrònicament el model de formulari de desistiment o qualsevol altra declaració inequívoca a través del nostre lloc web [inseriu l’adreça electrònica]. Si recorreu a aquesta opció, us comunicarem sense demora en un suport durador (per exemple, per correu electrònic) la recepció del desistiment esmentatˮ.\n(4) En cas d’un contracte de venda en el qual no us hagueu ofert a recollir els béns en cas de desistiment, inseriu la informació següent: “Podem retenir el reemborsament fins que haguem rebut els béns, o fins que n’hagueu presentat una prova de la devolució, segons la condició que es compleixi primerˮ.\n(5) Si el consumidor i usuari ha rebut béns objecte del contracte inseriu el text següent:\n– “Recollirem els bénsˮ, o bé\n– “Ens heu de retornar o lliurar directament els béns o a… (inseriu el nom i el domicili, si escau, de la persona que autoritzeu a rebre els béns), sense cap demora indeguda i, en tot cas, al més tard en el termini de 14 dies naturals a partir de la data en què ens comuniqueu la vostra decisió de desistiment del contracte. Es considera complert el termini si efectueu la devolució dels béns abans que hagi conclòs el termini esmentatˮ;\n– “Ens fem càrrec dels costos de la devolució dels bénsˮ;\n– “Heu d’assumir el cost directe de la devolució dels bénsˮ;\n– En cas que, en un contracte a distància, no us oferiu a fer-vos càrrec dels costos de devolució dels béns i aquests últims, per la seva naturalesa, no es puguin tornar normalment per correu: “Heu d’assumir el cost directe de devolució dels béns, … euros (inseriu l’import)ˮ; o, si no es pot fer per endavant un càlcul raonable del cost de devolució dels béns: “Heu d’assumir el cost directe de devolució dels béns. Es calcula que el cost esmentat s’eleva aproximadament a … euros (inseriu l’import) com a màximˮ, o bé\n– En cas que, en un contracte subscrit fora de l’establiment, els béns, per la seva naturalesa, no es puguin tornar normalment per correu i ja s’hagin lliurat en el domicili del consumidor i usuari en el moment de subscripció del contracte: “Recollirem els béns a càrrec nostreˮ;\n(c) “Només sou els responsables de la disminució de valor dels béns resultant d’una manipulació diferent de la necessària per establir la naturalesa, les característiques i el funcionament dels bénsˮ.\n(6) En cas d’un contracte per a la prestació de serveis o per al subministrament d’aigua, gas o electricitat –quan no estiguin envasats per a la venda en un volum delimitat o en quantitats determinades–, o calefacció mitjançant sistemes urbans, inseriu el següent: “Si heu sol·licitat que la prestació de serveis o el subministrament d’aigua/gas/electricitat/calefacció mitjançant sistemes urbans (suprimiu el que no escaigui) s’iniciï durant el període de desistiment, ens heu d’abonar un import proporcional a la part ja prestada del servei en el moment en què ens hagueu comunicat el vostre desistiment, en relació amb l’objecte total del contracteˮ.\nPosted on 23 Novembre 2014, in COMPRA ON LINE and tagged COMERÇ ELECTRÒNIC, DESISTIMENT, VENDA A DISTÀNCIA. Bookmark the permalink.\tDeixa un comentari.


L'home tranquil: Més sobre Germinans\nMés sobre Germinans\nNo m'agrada parlar massa del tema Germinans, potser perquè és massa eclesial, però avui han fet una de tan històrica com la publicació de les fotos del seguici de Martínez. Sistach a Roma ben ensotanats.\nLa seva web ha servit d'altaveu d'un grup de fidels d'una parròquia de Barcelona descontents amb la deriva que ha pres aquesta amb el rector actual. Cert és que aquest és un dels més "estimats" pel Directori (la redacció) i cal suposar més predisposició a fer-se'n ressó. Avui, però, s'han limitat a un escrit introductori per situar els lectors que no coneguin la Ciutat Comtal.\nA continuació ve el text denunciant les actituds poc evangèliques del sacerdot, absentisme de la parròquia, menyspreu pels fidels... Del poc o nul cas que han fet els responsables diocesans (arxipreste, Vicari episcopal i més amunt) a les queixes que els han dirigit.\nLa redacció de la web sols ha omès una part de la carta adduint que són qüestions d'un altre tipus i finalitza el text amb una frase escueta "Els propers dies estudi detallat i valoració de la qüestió"\nSuposo que enviaran algun agent camuflat, com aquest:\nFora bromes: sorprèn que aquestes persones no hagin rebut resposta de qui pertoca i com a últim recurs hagin acudit a la web maleïda per la Cúria de l'arquebisbat de Barcelona i progressisme eclesial mal entès. Tot i no sortir noms aquests sí que deuen ser força més identificables i exposats a accions punitives per l'afectat principal. En tot cas no parlen malament d'un rector anterior de la mateixa corda que l'actual, per tant no es tracta merament de carques.\nI ara, tocant el tema de les identificacions, en els últims sis mesos han hagut intents de fer unes contrapàgines fracassats. Una es deia així Contragerminansgerminabit, la segona ni ho recordo i actualment cueja una el nom de la qual s'inspira en l'obra de Sardà i Salvany El liberalismo es pecado. Les dues primeres foren una espifiada: donaren noms concrets de sacerdots i pocs dies després desapareixien conscients els autors de la cagada i que se'ls fiqués per allà un freak d'aquests a fer comentaris. Potser sí que aquests haurien de contractar Miss Marple...\nLa tercera és més corporativista: de moment sols dòna noms de laics i amb tan poca fortuna com l'altra.\nEls gargots són de Anònim a 23:02\nCom en tots els sectors (política, banca, indústria), l'Església no s'escapa dels pecats dels homes: ambició, enveja, odis, etc.\nUna mica de Brel\nEls nostres músics: Joan Brudieu\nSetmana Santa per a nens\nHimeneu & Epitalami\nDes de la llotja: Tannhäuser


Punxa sobre la icona de la PARTIDA o sobri jugar a cotos (guinyot) per començar el joc on-line amb jugadors digitals.\nPer executar el joc Supercotos (joc de cotos o guinyot on-line), és necessari tenir instal·lat un explorador d'internet (Internet Explorer versió 9 o superior, o les últimes versions de Mozilla,explorador de Google,Opera,Safari, etc.). També es pot jugar en "Smartphones" i "Tablets" d'última generació.\n(NOVEDATATS DESDE JULIOL DE 2017). Si selecciona CONFIGURAR pot activar si solament es puntua al final de cada partida, si es mostra el triomf mentre hi hagi bases, si es permet la repetició de la partida o si s'activa el "Renuncio".\nEs pot tenir un accés directe sobre l'escriptori introduint en la ubicació de l'element: "http://www.guiñote.es/" o "http://www.supercotos.es/" (tots dos dominis canalitzen el mateix lloc web).\nEn ordinadors que tinguin alguns anys i depenent de la potència de procés pot ser que el programa Supercotos no funcioni bé, per la qual cosa recomano configurar la velocitat per compensar la funcionabilitat (també pots multiplicar la velocitat per 2).\nLa durada de cada tiratge aquesta estudiada perquè estratègicament es puguin memoritzar les cartes, encara així dura menys que si juguéssim amb persones reals, per la qual cosa la percepció o sensació de lentitud d'aquest programa no és del tot certa. No obstant això, sempre podem modificar al nostre gust la velocitat.\nGaranteixo que no existeix cap predisposició de joc favorable a una de les parts i que cada partida és completament aleatòria.\nEl joc de cotos o guinyot és un joc similar al tute, brisca i la briscola italiana.\nA Espanya es juga principalment a Conca, Soria, La Rioja, Guadalajara, Navarra i en el que era l'antic regne d'Aragó (Aragó,Catalunya,Balears i València).\nFuncionament i regles del programa Supercotos:\nLa primera partida comença amb el jugador triat a l'atzar pel programa de joc Supercotos.\nA l'inici de cada partida, la barreja de cartes es realitza de forma aleatòria.\nEl triomf és el pal que marca la carta mitjà-tapada per la resta de la baralla després del repartiment.\nEs canta amb el Rei i la Sota del mateix pal (les quaranta, si són de triomf i vint en les altres). Solament es pot cantar immediatament després de guanyar l'última basa o tiratge o l'ha guanyat el company. Cal punxar sobre les cartes mes petites (rei i sota) que apareixen de manera automàtica en grisa (passen a color quan es canta).Per a la resta de jugadors inclòs el company, el canti es realitza automàticament).\nLa basa o tiratge la gana el jugador que tira la carta amb mes rang.\nLa carta mes poderosa és ordre ascendent i per al mateix pal el 2, 4, 5, 6, 7, 11 o cavall, 10 o sota,12 o rei, 3 i as o 1. Qualsevol triomf és superior a les altres. Si les cartes no són triomf però de diferent pal, la superior serà la mes antiga en l'ordre de tiratge o la que superi a aquesta, segons les prioritats esmentades anteriorment.\ni la carta destapada que marca el triomf és de major rang que el 7, aquesta es podrà canviar pel qual tingui el 7 sempre que es tingui basa guanyada, no sent necessari guanyar-la immediatament, sinó que una vegada guanyada la basa pot canviar-ho quan vulgui sempre que estigui sobre la taula. Supercotos la canvia de manera automàtica abans de la ultima robada del muntó central, no obstant això, si la carta va al company no es podrà canviar, per la qual cosa en cas que per interès o per cantar les 40 es podrà canviar-la abans, es punxarà sobre la carta destapada (el cursor es converteix en un naip del set en diminut) per realitzar en canvi.\nEl jugador que guanya l'última basa o tiratge es diu que es porta "les 10 ultimes" i sumés 10 punts al resultat. Un altre avantatge del que realitza les 10 últimes, és que repartirà la baralla a la següent mà.\nGuanya la partida la parella de jugadors que iguali o superi les 51 bones (101 punts). Els primers 50 punts es qualifiquen com a "roines" i els restants com a "bones".\nEls punts s'aconsegueixen guanyant bases i comptabilitzant en valor que té cada carta guanyada. Els naips guanyats estan valorats en el següent ordre de major a menor: As = 11 punts, tres = 10 punts, rei = 4 punts, sota = 3 punts, cavall = 2 punts. Les altres cartes no tenen cap valor en punts. Així mateix qui canti les 40 tindrà 40 punts i si canta 20, 20 punts.També sumarà 10 punts qui aconsegueixi les 10 últimes i en cas que les dues parelles de jugadors sobrepassessin les 50 "bones" es donarà per guanyador la parella hagi realitzat "les 10 últimes".\nEl guanyador serà el que guanyi el coto o cotos jugats (es juguessin els cotos que es vulguin jugar) tenint en compte que cada coto són 3 partides. Quan es guanya un coto, el comptador marcarà el coto guanyat i el derrotat perdrà les partides guanyades (el comptador de partides es posarà a zero).\nEl tiratge de les cartes és lliure per a cada jugador fins que s'esgoten les cartes del munt central, s'han robat totes i comença el arrossegament, canviant les condicions de la partida:\n- Si guanya l'adversari: Cal tirar del mateix pal que la carta inicial, existint l'obligació de superar al rival, si no es pot superar, cal tirar una carta inferior però sempre del mateix pal; si no es té del mateix pal cal superar-la amb triomf, si no es té triomf o no es pot superar al rival es tira la que crea convenient.\n- Si guanya el company: No és obligatori superar al company, l'única obligació que es té és tirar del mateix pal inicial.\nEn tot cas el programa Supercotos no deixa que s'infringeixi les normes de l'arrossegament, marcant com prohibides les cartes oportunes.\nSupercotos aconsella jugar amb una taula real i amb els amics, però com sempre no és possible, espero omplir aquesta suplència.\nEn aquesta última versió de Supercotos s'ha introduït les trucades "Cookies" per memoritzar la configuració de l'usuari. Les "Cookies" són:\n- mmssss0: Emmagatzema el nom triat per l'usuari i que substitueix al text "Nosaltres".\n- mmssss1: 1 si s'activa la cadena continguda en mmssss0 i 0 si es desactiva.\n- mmssss2: Guarda el nom triat per l'usuari i que substitueix al text "Contraris".\n- mmssss3: 1 si s'activa la cadena continguda en mmssss2 i 0 si es desactiva.\n- mmssss4: Conté el multiplicador de velocitat pel seu contingut (1 o 2).\n- mmssss5: Temps d'espera usat per mostrar les cartes abans de la recollida (d'1 a 400).\n- mmssss6: L'idioma usat (0 per a valencià-català i 1 per a castellà).\n- mmssss7: Es diposita la velocitat de procés (60 a 200)\n- mmssss8: Les partides per cada vedat (2 a 10)\n- mmssss9: Nº de partides guanyades.\n- mmssss10: Nº de partides perdudes.\n- mmssss11: Nº de cotos guanyats.\n- mmssss12: Nº de cotos perduts.\nAquestes "cookies" poden ser esborrades pel navegador per l'acció de l'usuari, per la qual cosa en aquest cas, s'eliminarien els valors guardats.\nsupercotos@hotmail.es Demana'm amistat en Facebook\nBaixa't la icona d'accés directe a la web de cotos-guinyot i guarda-ho en l'escriptori punxant aquí.


PalmaEnBici , Archive » El Ministeri d’Interior s’afegeix a la persecució contra les bicis imposant l’ús del casc\n4 Responses to “El Ministeri d’Interior s’afegeix a la persecució contra les bicis imposant l’ús del casc”\n18 juliol 2012 a les 8:58\nTotalment d’acord que existeix una desconeixença de que el conclicte entre ciclistes i vianants és gairebé inexistent. Però amb l’actual govern crec que fem una passa cap a enrera i tendim a esser el que Espanya sempre ha estat, un país de segonda divisió, per culpa dels de sempre. Quan el litre de benzina costi 2€ es reudirà dràsticament la circulació de cotxes i els ciclistes podrem anar més tranquilament per la calçada. De res serveix potenciar la indústria de l’automòbil que funciona amb combustibles fòssils. Està destinat a morir!\n18 juliol 2012 a les 17:00\nVull aclarir que no estam en contra de l’ús del casc -és una molt bona pràctica-, sinó en contra de la llei que obliga a dur-lo -que acaba tenint conseqüències socials negatives-.\nSENSIBILITZACIÓ SÍ, OBLIGACIÓ NO!\n18 juliol 2012 a les 17:04\nTotalment d’acord amb tu Stefan. He vist el vídeo i mostra dades i estadístiques prou convinvents per avalar que la obligació de dur casc augmenta les lesions als ciclistes. Enhorabona per la informació de la web.\n19 juliol 2012 a les 12:40\nCrec que en els propers anys la bicicleta guanyarà el terreny que li correspon i les mesures es tornaran més moderades. Ara són una mica exagerades perquè com casi sempre als polítics els nous fenomens socials els agafen desprevinguts i elaboren lleis prou exagerades per a que “el tema” no se’ls escapi de les mans, del seu control ja que consideren que si el ciutadà percep que al govern se li escapa de les mans aspectes que haurien d’esser més controlables doncs els polítics perden punts. És necessari comprendre com pensen i es comporten els polítics per comprendre les seves decisions encara que no ens pareguin les més adequades. En aquest cas apareixen iniciatives tan bones com aquesta per oferir propostes alternatives que sense cap dubte moltes d’elles son prou encertades! felicitats.


Què collons pensava Millás?\nT eatro Real . Il barbiere di Siviglia de Gioachino Rossini, llibret de Cesare Sterbini, original de Pierrre-Augustin Caron de Beaumarchais. El muntatge és el mateix que ja va fer Eduardo Sagi el 2005 al Teatro Real. La diferència bàsica entre un i altre és sens dubte la presència al capdavant del repartiment de Juan Diego Flórez com el comte d'Almaviva, María Bayo com Rosina i Ruggero Raimondi com Don Basilio, en comptes de Dmitry Korchak, Serena Malfi i Dmitry Ulyanov respectivament, però qui es va endur un dels més sorollosos aplaudiments al final de la funció va ser la soprano mallorquina Susana Cordón com Berta, que també havia estat en el primer muntatge i que va posar una mica massa d'histrionisme al seu personatge, sobretot si ho comparam amb alguns de la resta del repartiment. El que passa és que es tracta d'un melodrama buffo i no una comèdia, encara que tampoc no gaire passada de voltes pel que fa a l'opció de Sagi, que no és ni figa ni raïm. És no saber a quina opció juga. Tampoc no hi va ajudar ni poc ni gens la morosa direcció de Tomas Hanus, amb la qual cosa es produïa com una mena de descompensació entre el que succeïa argumentalment sobre l'escenari i a baix al fossat. O per ventura no tant. No sé qui va contagiar a qui, però el cert i segur és que no passaven els minuts, fins al punt que semblava que no passava res entre els protagonistes. Tèbies mamballetes entre el públic a cada ària coneguda. Cap reacció visceral a Una voce poco fa de Rosina, que, com tot, la va cantar bé però sense ànima, bella veu i ofici, insuficient; ni tampoc el Cessa di più resistere d'Almaviva va fer pujar de nota l'espectacle. I és que encara que sembli senzilla la música, les dificultats vocals que imposa Rossini no són poques en la més coneguda i representada de les seves nombroses òperes. O per ventura per això, perquè mancava qualitat suficient per donar vida a la funció, ni un xic de genialitat, sense matisos. Apuntava una mica més amunt, més en la potència de la veu que en la interpretació Don Basilio/Ulyanov, que tampoc no es va lluir a la famosa Calumnia que li pertoca; i Bartolo/Bruno de Simone per ventura va ser qui va trobar el to més adient en el personatge, encara que pel que fa a la veu va estar a l'altura del conjunt. Correcció i poca cosa més. Res va estar a l'altura del Real, que no s'entén gaire bé per què ha obert amb una reposició infinitament inferior a la primera, enregistrada en DVD, que fa inevitable les comparacions. Per ventura per culpa de la crisi o per tenir contents els detractors del defenestrat Mortier. Vés a saber. El que vaig sentir dir a gent de dins és que la veritable estrena de la temporada serà La conquista de Méjico de Wolfgang Rihm.\nTeatro Español. La lengua madre de Juan José Millás, dirigida per Emilio Hernández i interpretada pel mestre Juan Diego. Fantàstic el text, fantàstica la interpretació. Recomanació absoluta a qui li agradi l'escriptor -l'obra és un Millás en estat pur-, o a qui li agradi el teatre, o ambdues coses. Dit això, vull contar una situació que es va produir durant la funció. Hi havia Juan José Millás al teatre, a primera fila, a dos metres si fa no fa del protagonista. La gent reia les ocurrències verbals que s'anaven succeint, però clar, ell, l'autor, no podia riure les seves gràcies, amb la qual cosa va mantenir el tipus hieràtic tot el temps, i jo tot el temps vaig estar pensant en el que devia pensar l'actor. En principi i veient-ho des de fora pareixia un "no li agrada", amb la qual cosa quina putada per a Diego. Perquè segur que quan ho escrivia, Millás ho devia veure representat, però, clar, passat pel sedàs del director i l'actor, encara que la cara fos ja en principi la de Juan Diego, potser no fos com ell ho havia imaginat. Cosa molt probable, perquè el veterà actor té un bon ramell de registres i en podia interpretar qualsevol. També la pregunta que em feia era: com havia pensat l'autor el personatge?, cosa que molt difícilment coincidiria amb el que finalment apareix sobre l'escenari, era el seu transsumpte a l'original? I si és així, em reservo el que pens que pensava Millás. En qualsevol cas, el que és segur és que La lengua madre serà un èxit aclaparador i està clar que també per això mai no sabré què collons pensava Millás.\nJuníper. La preestrena del documental sobre Juníper Serra, o el Mira per on juniperià, va tenir lloc a l'un temps anomenat Centre Cultural Sa Nostra; tampoc no hi eren ni Bauzá ni Camps. Hi feren acte de presència el vicepresident del Govern, el del Consell i la seva directora general de cultura (cultura no està en minúscules sense voler) i la presidenta del Parlament. Els tres darrers tan sols hi varen ser a la foto i tot d'una que s'apagaren els llums, com dirien ells: "pies para qué os quiero".\nEl PP considera "incomprensible" que Ciutadella rebutgi reduir les taxes municipals


La policia de Chicago mata d'un tret un xiquet de 13 anys que tenia les mans alçades - À Punt\nLa policia de Chicago mata d'un tret un xiquet de 13 anys que tenia les mans alçades\nEl vídeo de la policia mostra un agent que dispara de mort a Adam Toledo quan ja s'havia entregat, al barri hispà\nAdam Toledo, de 13 anys, alça les mans una fracció de segon abans que la policia li disparara aLa Villita, Chicago / Reuters\n16 d'abril 2021 - 10:00\nUn vídeo de la policia de Chicago, als Estats Units, mostra un agent que dispara de mort a Adam Toledo, de 13 anys, quan el xiquet tenia les mans enlaire durant una persecució al barri hispà de La Villita el 29 de març. Toledo tenia els braços alçats quan pegà la volta, de cara al policia que el perseguia, segons es veu en el vídeo gravat per una càmera policial i divulgat per l'agència que s'encarrega d'investigar els casos d'ús de força letal.\nL'episodi dura una fracció de segon, i segons ha declarat l'alcaldessa de Chicago, Lori Lightfoot, “va ser una tragèdia increïblement dolorosa”, que segurament provocarà una resposta emocional en tots els que ho vegen.\nL'Oficina Civil de Responsabilitat Policial ha publicat una vintena de vídeos gravats amb les càmeres dels policies desplegats en el lloc dels fets, així com de seguretat de la zona. En les imatges es veu com l'oficial dispara al pit al xiquet llatí, que immediatament cau a terra. La policia havia dit que van trobar una arma en el lloc, i que era la que suposadament sostenia el menor. El vídeo no el mostra llançant una arma abans que li dispararen. Al contrari, quan va alçar les mans, no semblava tindre una arma.\nDispara al xiquet en menys de 0,85 segons\nLa càmera corporal de l'oficial el mostra perseguint a Toledo per un carreró en La Villita. L'oficial crida "Policia, detinga's", i després li ordena que mostre les mans. En el vídeo es veu a Toledo parat al costat d'una tanca de fusta i amb alguna cosa que sembla ser una arma a l'esquena. En menys de 0,85 segons des d'aquest moment, l'oficial dispara al menor, que tenia les mans alçades quasi fins als muscles. Es desploma un altre oficial telefona immediatament a una ambulància.\nEl xiquet llatí cau a terra després que la policia li disparara en el barri de la Villita / Reuters\nLes autoritats locals esperen possibles protestes i incidents als carrers de Chicago després de divulgar-se el vídeo, per la qual cosa Lightfoot va demanar a les persones que s'"expressen pacíficament".\nAquest vídeo ix a la llum després que la mort del jove afroamericà Daunte Wright diumenge passat durant una parada de trànsit a Brooklyn Center (Minnesota) provocara nombroses protestes contra la violència policial.\nProtestes violentes per mort d'un jove afroamericà per la policia als Estats Units\nI tot ocroreen uns dies en què també en Minesota prossegueix el judici contra Derek Chauvin, un dels quatre policies acusats de l'assassinat de George Floyd al maig de 2020, que va deslligar una onada de protestes racials en tot el país.\nUn metge afirma en el juí que Floyd va morir pels baixos nivells d'oxigen en la sang\nEl comité assessor de l’agència del medicament dels Estats Units vota en contra de la tercera dosi El Regne Unit no demanarà un test negatiu per a viatjar des d'Espanya L’Arc de Triomf empaquetat, l’obra pòstuma de l’artista Christo Rússia obri les urnes entre denúncies per falta de democràcia 117 milions d'alumnes segueixen sense anar a classe per la pandèmia L'Eurocambra exigeix que la violència masclista siga un crim a nivell europeu L'ONU alerta que ni la pandèmia frena el canvi climàtic França suspén 3.000 empleats de centres sanitaris per no vacunar-se Un estudi d'Israel conclou que la tercera dosi multiplica per deu la protecció de la segona


Maite Salord » Blog Archive » Crònica d’un Ple XXXIII-XXXIV: confessions i confusions\n3 comentaris a “Crònica d’un Ple XXXIII-XXXIV: confessions i confusions”\n# ricard Escrit el 29 maig 2014 a les 10:42\nEl poder s’obté un cop cada 4 anys, la legitimitat s’ha de guanyar cada dia i no és el mateix tenir un dret que abusar del dret.\n# Sonia Escrit el 29 maig 2014 a les 12:18\nSort que a aquesta gent del PP els hi queden tres telediarios! Ja ho ben crec que en Tadeo no tenia ganes de dir res. A veure si comencen a entendre que han d’escoltar i no ser tan prepotents.\n# Maite Salord Escrit el 29 maig 2014 a les 17:19\nRicard i Sonia, gràcies pels vostres comentaris. Esper que els resultats de diumenge signifiquin un canvi polític d’aquí un any. Us ben assegur que la feina que feim va en aquest sentit. I tenim tota la il·lusió del món i les ganes de capgirar la situació. Ànims a tots!


Alimentem Collserola. Passem a l'acció! 24 de febrer a la Casa de l'Aigua\nDes de l'Associació Arran de terra i el Consorci del Parc Natural de la Serra de Collserola, en col·laboració amb els ajuntaments del parc, estem impulsant el projecte "Promoció de la transició agroecològica de Collserola". La iniciativa va començar a caminar a mitjans del 2016 amb l'objectiu de transformar els sistemes alimentaris dels municipis del Parc Natural per fer-los més justos i sostenibles.\nL'objectiu de l'acte del 24 de febrer és presentar la proposta de Pla d'Acció per promoure la transició agrecològica a Collserola durant el 2018, 2019 i 2020, i crear grups de treball que impulsin l'execució de les línies estratègiques d'actuació previstes en el pla.\nCollserola ens alimenta; ens ajudes a alimentar la transformació del sistema alimentari en l'àmbit del Parc Natural?\nAssistència - Grups de treball *\nDe 10 a 12h es farà la presentació de l'esquelet del Pla d'Acció per promoure la Transició Agroecològica a Collserola. De 12 a 14 ens dividirem en Grups de Treball per concretar les accions a tirar endavant durant el 2018, 2019 i 2020. Escull en quin grup de treball vols implicar-te:\nActivitat agrària professional\nNova pagesia i accés a la terra\nConsum agroecològic i Circuits Curts de Comercialització\nXarxa horts rurals\nVindré a la jornada, però no participaré en cap grup de treball\nEspai de canguratge *\nEspai de canguratge gratuït de 10:00 a 14:00. A càrrec de Fundació Jovent. A partir de 3 anys\nNo hi participaré


Godella celebra el Dia del Medi Ambient conscienciant a la ciutadania - Nou Horta\nGodella celebra el Dia del Medi Ambient conscienciant a la ciutadania\nDivendres, 04 Juny 2021 15:50\tEscrit per Redacció Publicat en Godella-VAL Vist 92 vegades\nL'Ajuntament de Godella ha avançat la celebració del Dia del Medi Ambient, que se celebra demà a tot el món, per a conscienciar a la població a peu de carrer i als escolars en els centres educatius CEIP El Barranquet i CEIP Cervantes.\nAprofitant la instal·lació del mercat de venda no sedentària, l'àrea dirigida per Fernando Oliveros ha instal·lat una taula per a oferir informació a la ciutadania sobre la importància de cuidar i recuperar els ecosistemes que ens envolten. Durant el matí s'han repartit ventalls per a emfatitzar en l'estalvi d'emissions evitant posar l'aire condicionat, així com diferents obsequis realitzats amb materials sostenibles.\nMentrestant, en els centres educatius s'han donat tasses de material sostenible per a conscienciar i evitar l'ús de gots de plàstic, un material que perjudica greument el medi ambient.\nEls regidors de l'equip de govern Teresa Bueso, Lupe Rodríguez i Fernando Oliveros, acompanyats per la regidora Irene Ferré, han visitat en primer lloc l'estand instal·lat en el mercat per a conéixer el grau d'acceptació de la campanya de sensibilització entre la ciutadania.\nDesprés, més tard, Bueso, responsable de l'àrea de Promoció Econòmica, i Oliveros, regidor de Medi Ambient, s'han desplaçat als centres educatius El Barranquet i Cervantes per a seguir amb la labor de promoció i conscienciació entre els escolars del municipi.\nFoios destina 10.000 € en ajudes a l'agricultura per a combatre els efectes de la pandèmia\nLliurament a Sedaví dels Premis Extraordinaris al Rendiment Acadèmic del curs 2019-20\nMés en esta categoria: « Godella conscienciarà als escolars i la ciutadania en bones pràctiques durant la celebració del Dia del Medi Ambient\tLa socialista Teresa Bueso, elegida com a nova alcaldessa de Godella »


Catarsi independentista - El triangle\nEl Parlament acull els exconsellers empresonats que insten a seguir treballant\nCatarsi independentista. El Parlament de Catalunya ha tornat a ser el terreny de joc on l’independentisme ha jugat al miratge de la unitat. L’excusa perfecte era la comissió d’investigació sobre les causes de l’aplicació de l’article 155 després de la nonata república catalana.\nAquesta comissió, a la qual no hi participen PSC, Ciutadans i PP al considerar que es tracta de “propaganda”, rebia el 28 de gener els exconsellers empresonats: Oriol Junqueras, Jordi Turull, Raül Romeva, Quim Forn, Josep Rull i Dolors Bassa.\nMalgrat que Cs no hi participa, ha aprofitat l’inici de la sessió amb Oriol Junqueras perquè Lorena Roldán, escortada per Carlos Carrizosa, fes una intervenció amb preguntes al líder d’ERC. Però no han esperat a les respostes. A l’acabar la intervenció, tant Roldán com Carrizosa s’han aixecat i han abandonat la sala davant la proposta de Junqueras de “dialogar fins i tot amb els que ens volen veure a la presó”.\nEls aparells organitzatius de JxCat i ERC ho havien preparat tot a consciència: havien convidat tot un reguitzell d’amics i coneguts. Les dependències del Parlament són les que són i els espais estan acotats. D’aquesta manera, ni els funcionaris podien passar per les zones on es trobaven els “convidats”.\nAixò sí, la propagandista del puigdemontisme Pilar Rahola tenia el seu lloc reservat en la bancada destinada als diputats. Encara que només al matí. A la tarda tenia tele.\nLa primera en arribar ha estat Dolors Bassa. Ha estat rebuda pel Govern de la Generalitat en ple, amb Quim Torra, Pere Aragonès i Roger Torrent junts, com si 24 hores abans no s’haguessin estat treient els ulls. Havia de ser una jornada de treva en les baralles internes. Avui, un bàlsam. Demà, ja ho veurem. El cor per davant la raó.\nLa claca estava ben col·locada i Bassa ha entrat al Parlament fins al lloc reservat i privat lluny dels curiosos. Al carrer, ni mig centenar de persones a les portes del parc de la Ciutadella.\nEn pocs minuts de diferència, ha estat l’arribada dels cinc homes. Tots ells han entrat junts i s’ha tornat a repetir el passeig, amb aplaudiments i crides de “llibertat”!\nLes compareixences eren perquè expliquessin les conseqüències del 155. En realitat, gairebé tots ells han fet un discurs polític. Però Forn, Rull i Bassa han centrat el discurs en les conseqüències del 155 en llurs respectius departaments.\nJunqueras i Turull han fet uns discursos molt polítics. Han descobert el “deep state” com a culpable de les “falses” acusacions cap dirigents polítics, tant independentistes com no.\nTots ells han seguit apel·lant al diàleg i a la unitat independentista, en el cas de l’exconseller de Presidència i exdirigent de Convergència, així com també per part de Forn. D’aquesta manera, han renyat ERC i JxCat per les picabaralles per la acceptació de la inhabilitació de Quim Torra.\nJunqueras, en canvi, ha mostrat un perfil més moderat que a les últimes entrevistes. Això sí, tots ells han insistit en que tornaran a insistir en proclamar la independència “aprenent dels errors”, però a la vegada han insistit en el diàleg, ofert per Pedro Sánchez.\nPrevPuigdemont amaga al Parlament europeu que és president del Consell per la República


PRODUCTES / TRUITES /\nPoden haver-hi moltes varietats de truita, però cap és tan exquisida com la d'albergínies. A més, és una bona manera d'incorporar hortalisses a la teva alimentació. Per cert, sabies que són una de les joies de la cuina mediterrània?\nMicroones: Retirar el plàstic de l'envàs i posar en el microones a mitja potència durant 2-3 min.\nPaella: Escalfar a foc lent la truita durant 2-3 min. Per cada costat.\nAlbergínia (53%), ou líquid pasteuritzat, ceba (ceba, oli d'oliva verge, sal), oli de gira-sol, oli d'oliva verge extra (1%) i sal. Pot contenir traces de gluten\nValors nutricionals mitjans/100g: Valor energètic aproximat 819/198 KJ/Kcal, Greixos 16g, dels quals Saturats 3,1g, Hidrats de carboni 4,4g, dels quals Sucres 4.3g, Proteïnes 7,2g, Sal 1.6g


La Junta Executiva del FCCD nomena a David Minoves com a nou director | Fons Català de Cooperació al Desenvolupament\nLa Junta Executiva del FCCD nomena a David Minoves com a nou director\nEn la reunió del 4 de desembre també es va aprovar reactivar el Consell Assessor de l'ens\nLa Junta Executiva del Fons Català de Cooperació al Desenvolupament (FCCD) va aprovar en la reunió del dimecres 4 de desembre el nomenament de David Minoves com a director. Minoves ja treballava al FCCD com a coordinador i pren el relleu d'Ariel Monells.\nEl nou director del FCCD s'ha fixat un triple objectiu en la seva etapa al capdavant de l'ens: donar serveis de qualitat als ens locals socis en les seves polítiques públiques de cooperació i solidaritat; tornar a posar a l'agenda l'objectiu del 0,7% i augmentar el nombre d'ajuntaments que assoleixin aquesta fita; i posicionar el FCCD com una eina estratègica de la cooperació catalana.\nEl nou director del FCCD té una àmplia experiència en el camp de la cooperació internacional. Entre d'altres ha estat director de l'Agència Catalana de Cooperació al Desenvolupament (ACCD) i Director General de Cooperació al Desenvolupament i Acció Humanitària de la Generalitat de Catalunya. També és el president del Centre Internacional Escarré per les Minories Ètniques i Nacionals (CIEMEN) i membre de la Junta de Govern de l'Institut Català Internacional per la Pau (ICIP).\nPOSICIONAMENTS SOBRE BOLÍVIA I ROJAVA I CONVOCATÒRIA DEL CONSELL ASSESSOR\nEn la reunió també es van aprovar dues declaracions sobre la situació a Bolívia i Rojava. Un altre fet destacat va ser l'acord per reactivar el Consell Assessor del FCCD i convocar a Lafede.cat i a les coordinadores territorials d'ONG per a participar-hi.\nEn finalitzar la reunió es va fer una sessió de formació per explicar als nous membres de la junta l'estructura de funcionament del FCCD. La responsable de l'àrea d'Emergències, Refugiats i Avaluació, Victòria Planas; el responsable d'administració, Josep Maria Frigola i el responsable de projectes de sensibilització, Albert Pujol van fer una introducció als objectius i funcionament intern de l'ens.


Adolf Hitler (1) – Ciències Socials en Xarxa\nPrevUna llarga edat mitjana?\nAdolf Hitler (2)Next\nEn poques ocasions la memòria col·lectiva dels pobles es mostra tant d’acord com a l’hora de jutjar el paper històric d’un personatge com en el cas d’Adolf Hitler, el Führer. Milers de pàgines s’han escrit sobre aquest dictador assassí, responsable de la mort de milers de persones i encarnació dels més deplorables instints de l’ésser humà contemporani. Hitler va portar el seu país, i a la resta de la població mundial, a la guerra més destructiva mai coneguda fins aleshores i que va anar acompanyada d’una política d’extermini i barbàrie contra aquells grups o individus que la seva ideologia assenyalava com a diferents i, en conseqüència, inferiors.\nHitler va néixer el 20 d’abril de 1889 a Branau am Inn, una ciutat fronterera de l’Àustria bavaresa. Fill d’un duaner, Alois, la professió del pare va obligar la família a canviar sovint de residència, habitualment per traslladar-se per petites localitats rurals de l’Àustria del tombant de segle. El seu pare era fill de la soltera Maria Anna Schicklgruber, i va prendre el cognom Hitler d’un familiar ja que el considerava més honrós. El fet que el seu pare fos el resultat de la unió de la seva àvia amb un estrany va pertorbar sempre el pensament d’Adolf Hitler, especialment per la possibilitat de que entre els seus avantpassats pogués existir sang jueva.\nAdolf Hitler durant la seva infantesa\nLa infantesa de Hitler no va ser precisament feliç ja que el seu pare acostumava a apallissar-lo. Aquest fet es veia compensat, en part, per la relació que el petit Hitler va establir amb la seva mare, Klara Pölz, la tercera esposa d’Alois vint-i-tres anys més jove que el seu marit. L’educació de Hitler va passar per diferents escoles de poble, fins que va accedir a l’Escola d’Arts i Oficis de Linz. Persona intel·ligent, inicialment superava les assignatures sense gaires dificultats, fet que va conduir-lo cap a la peresa i l’abandonament per falta de motivació fins esdevenir un estudiant mediocre.\nJa fos per la mala relació personal amb el pare o pels continuats canvis de residència i escola, el petit Hitler no va ser capaç de consolidar amistats i va acabar per tancar-se en si mateix i en el somni de convertir-se en pintor. El pare, en canvi, desitjava que el seu fill es convertís en funcionari, fet que va convertir-se en un nou element de conflicte entre ambdós. Una actitud força rebel i violenta va començar a fer-se present aleshores en el jove Adolf Hitler, que en paral·lel deixava de banda els seus estudis. El 1903, la mort del seu pare i la despreocupació de la mare per la manca de disciplina del jove va atorgar-li una relativa llibertat d’acció i va abandonar els estudis d’ensenyament secundari per dedicar-se a la pintura i el seu somni d’ingressar en l’Acadèmia de Belles Arts de Viena. Però va ser suspès en l’examen d’ingrés.\nEl 1907, la mort de la mare com a conseqüència d’un càncer va suposar un cop molt dur per a Hitler. Rebutjat per segon cop per l’Acadèmia de Belles Arts, des d’aquell moment va lliurar-se a una vida ociosa a Viena on forjaria la seva concepció del món i s’impregnaria de l’antisemitisme i del nacionalisme pangermànic de la petita burgesia. Així, cada cop es comportaria d’una manera més excèntrica a la vegada que rebutjava qualsevol tipus de treball i es mantenia quasi exclusivament gràcies a una pensió estatal per la seva orfandat i per la venda d’alguns dibuixos.\nEl jove Adolf Hitler\nQuan va ser cridat per a realitzar el servei militar a Àustria, Hitler va amagar-se perquè no volia formar part d’un exèrcit que considerava dèbil i decadent. Ell era un admirador d’Alemanya i per això el 1913 va acabar per traslladar-se a Munic on va començar a mostrar interès per les tesis racistes i pangermanistes d’alguns polítics alemanys i va convèncer-se de la necessitat d’acabar amb la socialdemocràcia.\nEl 1914, després de l’esclat de la Primera Guerra Mundial, va incorporar-se com a voluntari a l’exèrcit bavarès per a defensar l’absolutisme i el conservadorisme del II Reich. Com a soldat Hitler va destacar pel seu afany de lluitaon i va arribar a assolir el grau de caporal, però la seva unitat de xoc va ser víctima de la barbàrie de la guerra i va veure’s reduïda dels 3.500 soldats inicials a tan sols 600, fet que marcaria la visió del món de Hitler. A més, la guerra va permetre-li desenvolupar el sentiment de camaraderia entre soldats. El 1916, va ser ferit de certa gravetat al camp de batalla quan una bala va travessar-li la cama, però el 1918 va tornar a ser ferit després d’inhalar gasos tòxics. Ingressat a l’hospital de Pasewalk, va haver de passar els darrers mesos de la guerra convalescent.\nDes de l’hospital va veure com el món que havia conegut es transformava definitivament. La Revolució socialista triomfava a Rússia instaurant una doctrina política que Hitler considerava abominable; el vell i decadent Imperi Austrohongarès desapareixia com a conseqüència de la derrota en la guerra; i la seva admirada Alemanya patia una humiliant derrota coronada amb el Tractat de Versalles que desmantellava el Reich.\nEl seu anàlisi de la situació alemanya el porta a adjudicar la derrota a una conjunció de factors com la crisi interna conseqüència de la divisió que comportava el règim de partits i la pèrdua dels valors tradicionals que havien portat Prússia al cim de les potències europees en el segle XIX. Igualment, per a Hitler, l’extensió del bolxevisme i dels “no aris” amenaçaven Alemanya i la resta d’Europa en la postguerra, fet que subvertiria l’ordre natural tradicional defensat per Hitler. A més, la finalització del conflicte el deixava, igual que a un gran nombre d’excombatents, en una situació d’indigència. Fracassat definitivament en el seu somni de ser pintor, ara Hitler no tenia cap altre ofici que el de l’exèrcit. Només s’identificava amb els seus comandaments i els seus camarades militars.\nI així, Hitler va passar a exercir com a propagandista i espia militar en l’Alemanya de Weimar. Va ser gràcies a aquesta feina que, el 1919, va entrar en contacte amb el DAP, el Partit Obrer Alemany, un grupuscle d’extrema dreta creat aquell mateix any i al qual s’adheriria. Un fet que canviaria per sempre la seva experiència vital. I també la història d’Alemanya.\njuliol 7, 2011\nAlemanya, Extrema dreta, Història del Món Contemporani, Hitler, Nazisme, Primera Guerra Mundial, Protagonistes Segle XX, Segle XX


“ANTARCTIC TAKT” by DASHA RUSH & STANISLAV GLAZOV – MIRA\n“ANTARCTIC TAKT” by DASHA RUSH & STANISLAV GLAZOV\nAntarctic Takt és una història audiovisual que vol enviar el públic a un viatge amb destí a una Antàrtida abstracta, plena d’imaginació, contrastos i paisatges gèlids que mai no haguèssim imaginat en aquestes latituds de color blanc infinit. Encara més: el MIRA Dome by adidas Originals viurà l’estrena del show en la seva versió fulldome.\nEscrit per l’artista russa Dasha Rush, autora d’una gran varietat de projectes de música electrònica publicats a Sonic Groove i Raster Noton, fundadora del segell Fullpanda Records i DJ fenomenal, l’ha realitzat en col·laboració amb l’artista visual Stanislav Glazov.\nAquest show no està inclós ni en l’abonament ni en l’entrada de dijous. Té una entrada separada que podràs comprar el mateix dia del show a taquilla des de les 16:00 fins les 19:30, per 3€. L’aforament estarà limitat a 150 persones.


Torrent s'uneix al mes contra la violència de gènere amb la papallona com a símbol | Periódic local L' Opinió de Torrent\nDel 12 al 29 de novembre, la ciutat ha preparat un programa carregat d'activitats entorn del Dia Internacional per a l'Eliminació de la Violència Contra les Dones\nAmb motiu del Dia Internacional per a l'Eliminació de la Violència Contra les Dones, l'Ajuntament de Torrent, a través del departament de Polítiques d'Igualtat, ha preparat un programa d'activitats per a sensibilitzar a la ciutadania contra la violència de gènere, la violència masclista o la violència contra les dones. L'alcalde Jesús Ros i la regidora de Polítiques d'Igualtat, Marina Olivares, han presentat la campanya que té com a punt central una papallona, símbol identificatiu amb gran simbolisme, convertint a Torrent en una ciutat lliure de violència contra les dones.\nCom a novetat enguany, el programa d'activitats s'estén durant tot el mes de novembre, des del dia 12 fins al 29. El tret d'eixida el donarà una jornada de cinema: "En el temps de les germanes papallones", una història basada en la vida de les germanes Mirabal, tres germanes que eren i són conegudes com les germanes papallones, i que van ser assassinades el 25 de novembre de 1960, per la qual cosa es va decretar aquest dia com el Dia Internacional per a l'Eliminació de la Violència contra les Dones\nEntre les propostes destaquen els tallers en els centres educatius de Torrent, primària i secundària. D'aquesta manera s'actua entre les edats més primerenques "amb l'objectiu de socialitzar sobre la igualtat entre dones i homes i reflexionar sobre els estereotips per raó de gènere i, al mateix temps, buscar nous models d'identificació personal d'apoderament de les dones", ha assenyalat Marina Olivares.\nD'igual manera, s'ha proposat als centres educatius de Torrent una iniciativa per a decorar la ciutat amb papallones. D'una banda s'ha enviat als col·legis unes papallones gegants perquè les decoren i, posteriorment, es realitzarà una exposició a casa de la Dóna, a partir del 19 de novembre, amb totes les obres. Al mateix temps, el departament de Polítiques d'Igualtat ha repartit diferents materials, també basats en papallones, per a decorar els dos ficus de la ciutat (plaça Bisbe Benlloch i avinguda Genaro Palau), a més dels edificis municipals com l'ajuntament, la Casa de la Dóna o la Casa de la Cultura, entre altres. A aquesta iniciativa ja s'han adherit 15 centres educatius torrentinos que també visitaran l'exposició de papallones i podran votar per les que més els agrade.\nIgualment, es realitzarà el programa #Trieestimar, de la Universitat de València, dirigit a la ciutadania en general i interpel·lant als homes a reflexionar sobre les maneres d'estimar i així eliminar tota classe de violència. Aquesta activitat es durà a terme el dimarts 19 a les 18 h en el Centre d'Informació Juvenil (CIJ), per a fomentar la participació entre tot el públic jove. En aquest sentit, la regidora de Polítiques d'Igualtat ha argumentat "que es prevé a l'adolescència parlant de la violència de gènere i dels seus primers signes, promovent relacions igualitàries entre dones i homes".\nUna altra de les iniciatives per a la programació d'enguany és la mobilització de les dones empresàries de Torrent, a través d'una nova trobada de dones empresàries. En la cita es presentarà la iniciativa pilot "Comerços de Torrent per la igualtat entre dones i homes", que constarà d'una xarrada sobre la igualtat i la violència contra les dones i el repartiment d'un distintiu a col·locar en els comerços de Torrent com a aparador de la campanya institucional sent una iniciativa de responsabilitat social corporativa. El dilluns a les 13.45 h a casa de la Dóna.\nL'agenda es completa amb una mobilització de les associacions de dones, participant en el desenvolupament de les activitats programades i principalment encarregades del taller de treballs manuals. El dimarts 19 d'11 a 13 h a la plaça Bisbe Benlloch. Es tracta d'un taller que buscarà cridar l'atenció ciutadana sobre la campanya municipal contra la violència de gènere i que, per descomptat, tindrà a veure amb la figura de les papallones.\nTambé es presentarà el projecte de lectura fàcil "Papallones contra la violència de gènere", una guia que serà validada per una entitat competent en la matèria adaptada a persones amb discapacitat, persones majors i persones provinents d'altres països, amb l'objectiu de promoure l'accessibilitat als recursos existents entorn de la violència de gènere o contra la dona. El 27 de novembre a les 18.30 h a casa de la Dóna.\nD'altra banda, el 22 de novembre a les 19 h, es realitzarà una marxa ciutadana contra la violència de gènere, dirigida a un públic de totes les edats i associacions perquè participen en aquesta gran marxa que partirà des de la plaça Bisbe Benlloch fins a la plaça Unió Musical, on es llegirà un manifest i es cantaran cançons de repulsa a la violència contra les dones.\nEl punt fort de la programació arribarà el Dia Internacional per a l'Eliminació de la Violència contra les Dones, 25 de novembre, amb un acte institucional de repulsa a la violència masclista i reconeixement de totes les dones i menors assassinades. A les 12 h al pati Rosa.\nLa majoria d'activitats comptaran amb una taula informativa amb material didàctic sobre la violència de gènere, triat a conseqüència per les tècniques del departament i adaptat a les diferents edats i moments vitals: globus, xapes, fullets divulgatius i qüestionaris per a saber si la mateixa persona està exercint violència en cas de ser home o si presente algun signe en cas de dones.\nIgualment, es publicarà un cançoner com a recopilatori de les cançons compostes per la torrentina Juliana Peralvo expressament al llarg d'aquests últims anys amb motiu de les reivindicacions del Dia Internacional per a l'Eliminació de la Violència contra les Dones.\nLa Campanya Papallona sorgeix de la iniciativa ciutadana d'una dona de Torrent, Isabel Sánchez de Gomar, que es va esglaiar després de l'assassinat l'any 2018 de les filles d'Itziar Prast, amb la qual Isabel es va posar en contacte després i va investigar sobre les germanes Mirabal, "i així van començar a teixir-se moltes papallones".\nOna regidora de Polítiques d'Igualtat ha explicat que la imatge de la campanya municipal es basa en un doble simbolisme; d'una banda l'efecte papallona com a acció de canvi, ja que xicotetes accions poden generar grans canvis. I, d'altra banda, en homenatge a les germanes Mirabal.


L’enquesta sobre les TIC fa evident la “bretxa digital” entre homes i dones | BonDia Diari digital d'Andorra.\nL’enquesta d’Estadística i Andorra Telecom dedica un apartat a les competències digitals dels usuaris de les TIC.\nDc., 11/07/2018 - 03:55\nL’enquesta sobre les TIC fa evident la “bretxa digital” entre homes i dones\nL’Estadística sobre l’equipament i l’ús de tecnologies de la informació i la comunicació a les llars, elaborada conjuntament pel departament d’Estadística i Andorra Telecom, posa de manifest l’existència d’una “bretxa digital” entre homes i dones, així com diferències amb relació a l’edat, nacionalitat, situació personal i nivell d’estudis dels usuaris.\nDe fet, el darrer bloc de l’enquesta, que s’emmarca en les previsions de la Llei del Pla d’estadística 2018-2021 i en el desplegament del programa estadístic per al 2018, fa referència a les activitats TIC vinculades a les competències digitals de la població que s’han fet en el darrer any; un apartat, però, que a diferència d’altres de l’estudi, no inclou cap comparativa amb la mitjana de competències digitals de la població europea.\nAixí, d’entre les deu activitats analitzades, les dones només asseguren que tenen més competències de mitjana que els homes, un 36,9%, davant un 34,3%, en la utilització d’opcions avançades per organitzar i analitzar dades, com ordenar, filtrar utilitzar fórmules i crear gràfics, entre d’altres.\nEn canvi, en la resta d’activitats són els homes els que denoten tenir més competències, i, en algun cas, amb diferències superiors als 17 punts percentuals. És el cas, per exemple, del canvi de configuració de qualsevol software, inclosos el sistema operatiu i els programes de seguretat, en què la mitjana de l’activitat és del 40,6%, en el cas dels homes, i del 23,3%, en el de les dones.\nTambé hi ha diferències notables pel que fa a la creació de presentacions o documents amb text, imatges, taules o gràfics, un 56,6% (homes), enfront d’un 41,2% (dones), i en la utilització de taules de càlcul, un 66,6% davant d’un 55,8%.\nEn aspectes com la transferència d’arxius entre dispositius, la instal·lació de software o aplicacions, l’ús de programari d’edició de fotografies, vídeos i fitxers d’àudio i la còpia o moviment d’arxius o carpetes els percentatges de diferència entre homes i dones és, excepte en el primer cas, inferior a cinc punts.\nL’enquesta posa de manifest que les activitats més freqüents són transferir arxius entre ordinadors o dispositius mòbils, amb el 73,1% de mitjana, utilitzar programes de text (70,1%) i copiar o moure arxius o carpetes (64,7%), mentre que l’activitat menys generalitzada és escriure codi en un llenguatge de programació (6,5%).


En menys d'un any podrien ser necessàries noves vacunes contra la Covid | NacióDigital\nEn menys d'un any podrien ser necessàries noves vacunes contra la Covid\nCientífics d'arreu del món apunten que les diferències globals en el ritme de vacunació poden afavorir l'aparició de noves variants\nper NacióDigital, 4 d'abril de 2021 a les 15:47 |\nUn vial amb la vacuna | ACN\nEn menys d'un any podria ser necessari la creació de noves vacunes contra el coronavirus o almenys modificar la fórmula de les actuals, ja que la primera fornada de vacunes podria deixar de tenir efecte. Aquestes són les conclusions d'una enquesta realitzada entre epidemiòlegs, viròlegs i especialistes en malalties infeccioses que recull eldiario.es.\nEl pronòstic el comparteixen dos terços de les persones enquestades per l'aliança de les vacunes de la gent, una coalició d'organitzacions entre les quals s'hi troben Amnistia Internacional, Oxfam i UNAIDS. El qüestionari es va realitzar entre 77 científics de 28 països. I prop d'un terç d'aquests van indicar que el termini en què caldrà fer una nova generació de vacunes és de nou mesos o menys.\nDes de fa temps que la comunitat científica i l'OMS reclamen la necessitat d'accelerar el ritme de vacunació a nivell mundial per frenar l'expansió del coronavirus i evitar l'aparició i expansió de noves variants. Com ja està passant amb la britànica, que és més contagiosa, o bé la sud-africana que està mostrant ser més agressiva. En aquesta línia el 88% dels enquestats van respondre que amb una vacunació baixa persistent al llarg del temps molts de països podrien tenir com a conseqüència una major possibilitat que apareguin mutacions resistents. Entre els que han respost estan persones que treballen en institucions com l'Escola de Medicina Tropical i Higiene de Londres, la Universitat d'Edimburg, la Imperal College o les universitats de Yale i Johns Hopkins.\n"Cada dia apareixen noves mutacions. I a vegades troben un lloc pel qual estan millor preparades que les seves predecessores. Aquestes variants, les que tenen sort, podrien transmetre's de manera més eficient i podrien escapar-se de les respostes del sistema immunitari a variants prèvies", assegura Gregg Gonsalves, professor associat d'epidemiologia de la Universitat de Yale, en un comunicat.\nActualment hi ha grans diferències, països amb recursos com els Estats Units i el Regne Unit ja han administrat almenys la primera dosi de la vacuna entre la tercera part dels seus habitants i han garantit centenars de milions de dosis. Altres països com Sud-àfrica i Tailàndia no han aconseguit vacunar ni a l'1% de la seva població. Alguns països no han posat ni una sola vacuna.\nTambé et pot interessar, Societat, virus, Covid-19, salut, coronavirus, pandèmia, Covid, vacuna, menys d'un any, vacunes, científics


Web oficial del Villarreal CF - L'irresistible inici del Femení\nEl conjunt de Sara Monforte és líder del Grup Sud B de Reto Iberdrola, després de véncer els seus quatre primers compromisos de lliga\nIntractable. El Femení A ha signat un excel·lent començament de lliga que li ha ajudat a pujar pel cap alt de la taula classificatòria del Grup Sud B de Reto Iberdrola. El conjunt de Sara Monforte ha vençut els seus primers quatre compromisos de lliga enfront del Levante B (1-0), CD Femarguín SPAR Gran Canària (2-3), Alhama CF (0-3) i UD Aldaia CF (3-0).\nAmb 12 punts de 12 possibles, l'equip groc és, al costat del Deportivo Alavés, l'únic dels quatre grups de Reto Iberdrola que compta els seus partits per victòries. A més de ser líder destacat de la seua lliga, també brillen els seus números en atac i en defensa. És el combinat més realitzador del seu grup, amb 10 gols, i el menys golejat, amb tan sols dues dianes en contra.\nSalma Paralluelo, a ritme de gols\nLa davantera groga Salma Paralluelo està sent un dels grans noms propis de Reto Iberdrola. La jugadora internacional és la màxima golejadora de la categoria amb sis punts en quatre partits. Especialment brillant va ser la seua actuació davant el CD Femarguín SPAR Gran Canària, en la qual va anotar un ‘hat-trick’ i li va donar els tres punts a les grogues. També ha marcat un doblet davant l'Alhama CF i va veure porteria enfront de la UD Aldaia CF.


De tant en tant trobo pedres: de febrer 2014\nJaciment del Born\nJa havia comentat que a vegades marxem a l’altra punta del món a veure restes arqueològiques i no coneixem les que tenim al barri del costat, i és el que farem aquesta vegada.\nCarrer del Bornet\nUn jaciment espectacular en quant a dimensió i importància és el de l’antic Mercat del Born a Barcelona. Més enllà dels sentiments nacionalistes que pot tenir el visitant envers aquestes ruïnes, i que no vull entrar a aquest blog, aquí trobem 8000m2 d’una ciutat del segle XVIII.\nGràcies a què s’ha pogut conservar gran quantitat de documentació de la època, com testaments, contractes de compravenda, etc., Sabem fins i tot qui vivia a les cases, els seus treballs, el nivell social i les comoditats que podien tenir als seus habitatges.\nSafaretjos i pou\nAquestes restes corresponen a la zona preindustrial i de negocis de la ciutat. No oblidem que estava a tocar del port.\nPer situar nos una miqueta…. Durant la Guerra de Successió, la major part de Catalunya pren part per L’arxiduc Carles d’Àustria a l'igual que mitja Europa. L’altra mitja encapçalada per Castella i França és posa al costat de Felip de Borbó. Finalment L’arxiduc deixa la lluita per la corona de la Monarquia Hispànica per prendre la corona del Sacre Imperi Romanogermànic. Evito fer-me pesat posant els tractats i altres que es firmen. El resultat és que Felip V es queda com a rei de la Monarquia Hispànica a canvi de renunciar al tron de França.\nCatalunya es queda sola. Les potencies europees, abandonen la lluita i capitular equival a perdre totes les lleis i llibertats que fins ara tenien com a país. Finalment es preparen per resistir-hi sols enfront dels exèrcits castellans i francesos.\nLa ciutat de Barcelona pateix un setge de més d’un any amb una pluja de bombes diàries. Després d’una lluita heroica la ciutat capitula l’11 de setembre de 1714.\nAcabada la guerra els supervivents refan la seva vida i la seva ciutat i és l'any 1716 que el govern borbònic decreta la construcció d’una ciutadella militar. Com a zona de protecció crea un perímetre de seguretat fent que tots els habitatges que hi havia dins d’aquesta àrea fossin enderrocats pels seus propietaris.\nEl que trobem avui és un metre del nivell d’aquestes antigues cases, llindars de portes, principis d’escales, pous, paviments i fins i tot el Rec Comtal. Gran quantitat d’objectes de la vida quotidiana de la ciutat i que amb el desnonament els seus propietaris no van poder-se endú.\nEl que en va impactar van ser la gran quantitat de bales de canó que es van trobar. S’han calculat que es van rebre 3 per habitant.\nNo em vull estendre més. Recomanar la visita guiada al jaciment i a les exposicions:\nPermanent – Barcelona 1700 de les pedres a les persones\nTemporal - Fins a aconseguir-ho! El setge de 1714.\nPer visites i informació del jaciment:\nPer informació de les excavacions:\nPublicat per Jordi a 19:57 1 comentari:\nEtiquetes de comentaris: Historia recent


IB3 | NO APAGUIS EL LLUM: Sexe segur\nDissabte 06 a les 23.59\tNO APAGUIS EL LLUMSexe segur\nUn terç de les persones pateixen algun tipus d’accident causat per l’acte sexual en la seva vida. Aquest dissabte a “No apaguis el llum” es parlarà de com el sexe també pot ser perillós\nEl sexe segur no és només fer l’amor amb un preservatiu, s’han de tenir presents els perills que hi ha en cada coit si es vol gaudir-ne al màxim sense fer-se mal. El nostre cos pateix amb l’excés de fogositat de la mateixa manera que qualsevol esforç físic. Entre les lesions més habituals es troben les torçades d’articulacions, el mal d’esquena, les distensions o el torticoli.\nPer aquest motiu, aquesta setmana No apaguis el llum compartirà amb els seus oients quines són les lesions més típiques en l’acte sexual i què s’ha de fer per evitar-les. El psicòleg i sexòleg Vicente Alcántara serà l’encarregat d’explicar-ho.\nA la segona part del programa, Valeri Tasso presentarà la primera parafarmàcia sexual oberta a les Balears. La sexòloga i escriptora apadrina aquest establiment, que pretén ser una ajuda per a les persones que es preocupen de gaudir d’una vida sexual plena.\nA No apaguis el llum també hi haurà temps per fer una repassada de les notícies principals, en matèria sexual, dels darrers dies. Així mateix, la col·laboradora Martha Zein farà una anàlisi en profunditat d’escenes de pel·lícules en les quals quedin plasmats els accidents sexuals.\nNo apaguis el llum, el programa d’informació sexual d’IB3 Ràdio presentat per Maria Rigo i Joan Guillem Jaume, s’emet cada dissabte a mitjanit.\nL’audiència pot contactar amb el programa a la pàgina de Facebook: No apaguis el llum – IB3 Ràdio i al correu electrònic noapaguiselllum@ib3radio.com.


Estás en: > Inici > Home > Te puede interesar\nL'Agenda 2030 per al Desenvolupament Sostenible, naix del compromís d'Estats membres de les Nacions Unides: un pla d'acció l'objectiu principal de la qual és vetlar per la protecció de les persones, el planeta i la prosperitat; impulsat per l'ONU, aborda 17 Objectius de Desenvolupament Sostenible (ODS), que al seu torn es disgreguen en 169 metes a aconseguir.\nDes de la seua aprovació en 2016, configura el nou marc global per al desenvolupament econòmic i social. Països, institucions i organismes internacionals ja estan començant a incorporar aquests preceptes i a mesurar la seua contribució als ODS. A més, per primera vegada es fa una crida explícita a la participació activa del sector privat, la societat civil, les organitzacions no governamentals, les institucions i de tots els nivells de l'administració en la consecució dels objectius.\nEls municipis estan responent a la trucada de Nacions Unides i, a l'ésser l'entitat política i administrativa més pròxima a la població i al territori, es reconeixen, no solament com a executors de polítiques, sinó com a vertaders agents del canvi.\nEn aquest sentit, i atesa l'anomenada localització dels ODS i la seua translació al pla local, considerant que el turisme és una de les activitats econòmiques amb major capacitat de contribució als ODS i, partint que les destinacions són els qui tenen la capacitat d'actuar i generar impactes positius que contribuïsquen a aconseguir els ODS, Turisme Comunitat Valenciana presenta el Manual de recomanacions de ODS per a les destinacions turístiques de la Comunitat Valenciana.\nAquest manual recull 100 mesures, en clau de recomanacions, que pretenen servir de suport als gestors locals, simplificant i fent tangibles aquells objectius en els quals hem de treballar amb tal construir el millor present i futur per al nostre planeta.\nEscometre aquest desafiament conjuntament suposa un pas més enllà del caràcter hospitalari que ens defineix com a ciutadans del Mediterrani i, només serà viable si sota una consciència global, actuem localment.\nAccés a vídeo\nAccés a presentació\nAccés al Manual de Recomanacions\nAccés a Matriu de priorització de recomanacions


RACÓ VIATGER de Mariló: 2020\nFRAGMENTS (propis) LITERARIS i VIATGERS: ELS SECRETS DE LA CASA VERDA-8\nIsabel i Bernat són dos dels protagonistes. Al fragment, Isabel explica l'etapa quan començà a viatjar amb Bernat i entre altres asssumptes parla del voluntariat.\nBOMBAS GENS CENTRE d’ART CONTEMPORANI (València)\nEnmig de València trobem un edifici singular que és patrimoni històric. Era una fàbrica i ara és un centre cultural, gràcies a la fundació Per Amor a l’Art.\nPassejant per València trobem monuments antics i moderns, racons i places, llocs especials…i hui pare l’atenció en una antiga fàbrica de bombes hidràuliques reconvertida en centre d’art modern. Però no és simplement un lloc per visitar exposicions de quadres, fotos o escultures, a més a més també podem descobrir un edifici amb arquitectura singular, podem saber sobre la història de la fàbrica, passejar per un bonic jardí, entrar a un refugi i conèixer un celler medieval. Tot està al mateix lloc.\nMirem la façana amb detalls modernistes que engalanen la façana, resulta estrany en un edifici que era una fàbrica.\nNomés entrar hi ha un pati amb una decoració curada. L’edifici restaurat barreja elements moderns amb els elements de l’antiga fàbrica. M’agrada. Hi estan els antics forns emprats per a fondre el ferro.\nAbans de la visita guiada fem una ullada a les exposicions a les antigues naus de treball, que estan perfectament restaurades conservant el sostre original.\nAnem de sala en sala al nostre aire, interpretant el que cada obra ens suggereix\nHi ha de tot, algunes peces m’han agradat especialment pels colors, per la combinació harmònica.\nTambé m’ha agradat l’exposició amb el titol de botanica.\nLa visita és gratuïta i actualment només es fa de manera guiada amb cita prèvia per controlar l’aforament. La guia, Eva, ens explica amb passió i detalladament. És un goig escoltar-la. Cert que la visita val la pena i és molt interessant. Amb el coronavirus rondant s’han de complir les mesures de protecció, higiene, mascareta, distància reglada i grups reduïts i així amb seguretat gaudim del lloc.\nL’única part negativa es que per culpa del coronavirus, el refugi antiaeri no es pot visitar, és massa menut i no es podrien complir les normes de seguretat. Estava pensat per refugiar a unes 30 o 40 persones. Durant les obres de restauració es trobà i es restaurà. Fou construït durant la guerra civil perquè la fàbrica era important i havia de resguardar als treballadors que feien una tasca primordial. Durant la guerra deixaren de fer bombes hidràuliques per a fer bombes bèl·liques.\nComencem la visita escoltant les explicacions sobre els orígens de la factoria. Tot començà amb Carlos Gens i el seu taller familiar dedicat a fer maquinaria menuda i especialment bombes hidràuliques. El taller amb el temps anà creixent. La marca es va fer important i necessitava més espai per la qual cosa es construí l’edifici que estem visitant.\nUnes fotos antigues ens situen en el temps, veiem com era abans la fàbrica i com ha canviat l’entorn, abans tota la zona estava envoltada de caserius. Els tramvies i les tartanes eren el mitjans de transport. La façana de la fàbrica de la dècada de 1930 destacava en el conjunt del barri, la idea era fer un edifici amb un disseny innovador per a l’època, i ho van aconseguir. Era estèticament bonic i a més funcional, tenia fins i tot vestuari i dutxes per als treballadors així com un menjador. L’edifici amb tot, es diferenciava de les altres fabriques de la competència que feien productes similars. La fabrica evolucionava, i les instal·lacions per realitzar el procés manual anà sent substituït per maquinaria nova. Durant la guerra civil fabricava bombes bèl·liques. I el treball va anar bé durant moltes dècades. Però a poc a poc el negoci anà minorant fins a fins a l’any 1991 que la tancaren definitivament. I amb el tancament començà el deteriorament que culminà l’any 2014 amb un incendi. Per sort als mesos la Fundació Per Amor a l’Art compraren l’edifici i el restauraren per a finalitats culturals. Estes any 2020 fa tres anys que s’inaugurà.\nLa fundació comprà uns terrenys darrere de l’edifici amb la finalitat de fer un jardí que completara la visita al centre d’art i mentre es restaurava es trobaren restes d’una antiga alqueria i el seu celler, la coneguda com Casa Comeig de començaments de segle XIV. Era casa rica i important i tenia un celler subterrani. El celler s’ha restaurat i el visitem.\nL’entrada a la sala on està el celler impacta. És un disseny modern que contrasta amb el l’antiguitat del que custodia.\nAnem per damunt d’una passarel·la transparent que deixa veure el celler que s’hi troba baix. Es veu a traves del forat que va fer l’excavadora quan el trobà. Es veu la bassa on xafaven el raïm en bon estat de conservació. També en esta part, podem veure alguns rajols recuperats de l’alqueria que per material, forma i colors denoten que era una casa important.\nEn baixar per l’estreta escala veiem el celler amb més detall. Mirant cap amunt veiem el forat que va descobrir el lloc. És una sala de 39 metres quadrats amb sostre de voltes, també hi ha una menudeta bassa on anava a parar el raïm trepitjat a la part alta, quan ja estava convertit en most. Veiem els bancs correguts on estaven antigament les gerres. Hi ha unes gerres originals restaurades en exposició com incrustades en les cantonades.\nParem l’atenció en un forat emprat per ventilar i un ganxo per a subjectar el pitxer utilitzat per a traure el vi de les gerres.\nI acabem la visita al menut i acollidor jardí, on hi ha gran varietat d’espècies diferents perfectament classificades i amb cartells explicatius. Hi està present l’horta, com a mostra del patrimoni junt a molts arbres i arbustos amb els tocs dels colors de les flors que ressalten. Podem veure la façana posterior de l’edifici de la fàbrica, que ja no té els elements decoratius que podem trobar a la part davantera perquè esta no era visible com l’altra.\nAl jardí tot està col·locat de manera estudiada, es un jardí de disseny, recreant el modernisme dels orígens de l’edifici i que es manté en la façana.\nI destaca una escultura de l’artista Cristina Iglesias, “ A traves”, que inspirada en el llit del riu Túria, representa dos sèquies. L’artista ha emprat el bronze per simular les arrels i el fons del riu. Es una escultura molt cridanera que cal observar amb atenció per trobar tots els elements i tot el simbolisme. L’escultura convida a mira-la amb deteniment i a meditar sobre la vida i el temps. Al costa del riu hi ha dos bacs de pedra també recuperats de la restauració.\nMentre passegem pel jardi unes joves ordenen unes cadires perquè en unes hores comença la presentació d’un llibre que commemora l’aniversari de bomba gens com centre d’art. Trobe que és un lloc idoni per parlar de literatura i d’art i de projectes.\nQUADERN DE VIATGE, VALÈNCIA estiu 2020